tomron87/hebrew-wikipedia-sentences-corpus huggingface dataset:
פנס היה מנהל הכספים של מטה הבחירות של לוק מסר, חבר בית הנבחרים של ארצות הברית, שהתמודד בבחירות לסנאט האמריקאי ב-2018. באוקטובר 2017 השיק פנס מסע בחירות משלו לתפקיד אותו מסר עזב, וב-8 במאי 2018 זכה פנס במועמדות הרפובליקנית לייצוג מחוז הקונגרס השישי של אינדיאנה בבית הנבחרים.
בבחירות הכלליות ניצב פנס מול ג'נין לייק, מועמדת המפלגה הדמוקרטית, וגבר עליה ביום הבחירות הכלליות בפער של כ-30%.
דניס הייתה ציר מטעם מדינת אינדיאנה בכינוס הוועדה הרפובליקנית הלאומית ב-2016 והצביע בעד דונלד טראמפ ועמיתו למירוץ מייק פנס כמועמדי המפלגה לנשיאות ארצות הברית ולתפקיד סגן הנשיא, בהתאמה.
פנס ומשפחתו נכחו בהשבעתו הראשונה של דונלד טראמפ לנשיאות, כשהם יושבים שורות אחדות מאחורי הנשיא הנבחר.
בתם הבכורה, ניקול, הייתה מנחת טלוויזיה באינדיאנפוליס ובנם ג'ון עבד במטה הבחירות של הנשיא טראמפ לקראת הבחירות לנשיאות ארצות הברית 2020 החל מפברואר 2018.
ב-9 בינואר 2024 הודיע פנס, בפוסט שפרסם בטוויטר, על פרישתו מהפוליטיקה ועל אי-התמודדותו בבחירות 2024.
גרגורי פרנסיס מרפי הוא אורולוג ופוליטיקאי אמריקאי, חבר המפלגה הרפובליקנית, המכהן כחבר בית הנבחרים של ארצות הברית מטעם מחוז הקונגרס השלישי של קרוליינה הצפונית מאז ספטמבר 2019.
מרפי גדל בראלי, בירת קרוליינה הצפונית.
הוא למד במכללת דייווידסון ואחר כך בבית הספר לרפואה של אוניברסיטת קרוליינה הצפונית בצ'אפל היל.
לאחר שסיים הכשרה כירורגית כללית, רעייתו והוא התיישבו בגרינוויל.
טרם היבחרו לאספה הכללית של קרוליינה הצפונית ניהל מרפי קליניקה רפואית, והתמחה בתחום האורולוגיה.
מרפי הוסיף להיות חבר בסגל בית הספר "ברודי" לרופאה באוניברסיטת מזרח קרוליינה וראש הצוות במרכז הרפואי וידאנט.
בנובמבר 2015 מונה לבית הנבחרים של קרוליינה הצפונית, שם ייצג את מחוז הבחירה השלישי, בו תָחום מחוז פיט.
הוא מונה לבית הנבחרים כדי למלא את שארית כהונתו של בריאן בראון, אשר התפטר מתפקידו.
ב-8 בנובמבר 2016, ביום הבחירות הכלליות שנערכו באותו היום, התמודד מרפי מול בריאן פארקס וניצח בבחירות עם כ-58% מקולות הבוחרים.
במהלך כהונתו השנייה בבית הנבחרים של קרוליינה הצפונית, היה מרפי יושב ראש בכיר לענייני מדיניות בריאות ויו"ר להקצבות שירותי אנוש.
גם בבחירות 2018 הוסיף להתמודד לבית הנבחרים, וגבר על יריבו כריסטופר ריקסון, מועמד המפלגה הדמוקרטית.
ב-2019 הודיע מרפי על התמודדותו בבחירות המיוחדות לבית הנבחרים של ארצות הברית מטעם מחוז הקונגרס השלישי של קרוליינה הצפונית, כדי להחליף את נציג המחוז וולטר ג'ונס אשר נפטר בעודו בתפקיד.
ב-9 ביולי 2019 מרפי התמודד בסיבוב שני בבחירות המקדימות שנערכו במפלגה הרפובליקנית נגד רופאת הילדים ג'ואן פרי, עליה גבר ברוב של כ-19 אחוזים.
ביום בחירות המיוחדות ב-10 בספטמבר 2019 הוא ניצח את ראש עיריית גרינוויל לשעבר אלן מ.
תומאס עם כ-61% מקולות הבוחרים.
הוא חבר בוועדת החינוך והעבודה ובוועדת המדע, החלל והטכנולוגיה.
גרג צ'ון הוא מוזיקאי ומדבב אמריקאי, בעיקר במשחקי וידאו.
צ'ון נולד בנובמבר 1971 באוונסטון, אילינוי והוא בוגר אוניברסיטת סטנפורד.
לאחר לימודיו חיפש עיסוק להתמקצע ובחר להיות מוזיקאי.
בתחילה עבד לצד ההרכב הקומי "Lonely Island" ומשם התפתח לפרויקטים מוזיקליים שיצר לתוכנית סאטרדיי נייט לייב, טקס פרס אמי לבידור בפריים טיים ה-67 והתוכנית "לונלי איילנד" ועבר לגור בלוס אנג'לס.
בשנת 1995 החל גם לדבב במשחקי מחשב וסדרות.
הוא דיבב בסרט משנת 1997 "The End of Evangelion" את ריוג'י קאג'י, ובמשחקי המחשב וורלד אוף וורקראפט, League of Legends, דיאבלו 3 ובעוד רבים.
הוא דיבב גם בכמה סרטים כמו: תור: העולם האפל, שודדי הפיצוחים 2: טבעי להשתגע ועוד.
ב-2021 עלתה סדרת הנטפליקס משחקי הדיונון בה צ'ון מדבב את סונג ג'י-הון בדיבוב לאנגלית (תחליף ללי יונג-ג'ה).
2004 - וורלד אוף וורקראפט
2012–הווה - בונגו סטריי דוגס
2017 - שודדי הפיצוחים 2: טבעי להשתגע
2019 - נאון ג'נסיס אוונגליון
2023 - גודזילה מינוס אחת
גרגורי ססטרו הוא שחקן קולנוע, טלוויזיה, דוגמן וסופר אמריקאי, שנודע בעיקר בזכות תפקידו כמארק בסרט הפולחן "החדר" משנת 2003, וכן בזכרונותיו "אמן האסון" על קורותיו בצילומי "החדר", שמאוחר יותר יצא בסרט הקולנוע "חי בסרט".
ססטרו נולד בוולנאט קריק, קליפורניה.
אמו ממוצא צרפתי ואיטלקי (סיציליאני).
הוא גדל בדנוויל, קליפורניה, שם למד בתיכון מונטה ויסטה.
בגיל 12 כתב סרט המשך לסרט שכחו אותי בבית שיצא בשנת 1990, שכותרתו: "Home Alone 2: Lost in Disney World", שכלל תפקיד ראשי לעצמו לצד מקולי קאלקין.
הוא הגיש את התסריט, הוא שלח את התסריט יחד עם כרזה זמנית, הצעות לפסקול והצעות לקידום מכירות לאולפן.
התסריט אמנם לא התקבל אך הוא קיבל מכתב תשובה מג'ון יוז.
מחווה זו עוררה את ססטרו להמשיך בקריירת משחק מקצועית.
במהלך שנת הלימודים בחטיבת הביניים שלו החל ססטרו לדגמן ועבד במילאנו ובפריז עבור מעצבים כמו ג'ורג'ו ארמני וג'יאנפרנקו פרה.
הוא חזר לארצות הברית כדי להתמקד במשחק, ונרשם לתיאטרון הקונסרבטוריון האמריקאי בסן פרנסיסקו.
סוכנת השחקנים ההוליוודית איריס ברטון החתימה אותו על חוזה וגרמה לו לעבור בסופו של דבר ללוס אנג'לס.
בתחילה הופיע ססטרו בתפקידים קטנים בטלוויזיה ובקולנוע כמו "נאש ברידג'ס", "ימי חיינו" ובסרטי קולנוע כמו "מה קרה בגטקה?" (1997) ו"פאץ' אדמס" (1998).
בשנת 1999, לוהק ססטרו לתפקיד הראשי בסרט "Retro Puppet Master".
ססטרו גילם את מארק, החבר הטוב ביותר של ג'וני (טומי ויזו), בסרט הפולחן "החדר" משנת 2003. ססטרו פגש את ויזו בשיעור משחק בשנת 1998. ויזו אמר לססטרו שאם הוא יצליח לגייס את המימון לסרט, הוא ייתן לו תפקיד ראשי בסרטו.
ססטרו הגיע לסט הצילומים והסכים לעבוד מאחורי הקלעים ולעזור לוויזו באודישנים וליהוק.
עם זאת, ויזו לא היה מרוצה מהשחקן המקורי שליהק וגיבש תוכנית להחליפו בססטרו.
בראיון אמר ססטרו, שהוא השתתף בסרט בהנחה שאף אחד לא יראה אותו ושהוא יצא ישירות לווידאו.
הסרט זכה לביקורות שליליות ולא זכה להצלחה בקופות.
בספרו של ססטרו, "The Disaster Artist", הוא גילה כי ויזו שלח עותק של הסרט לאולפני פרמאונט כדי לזכות בהפצה רחבה של הסרט וקיבל תשובה שלילית מהאולפן תוך 24 שעות (זמן התגובה האופייני הוא שבועיים).
רוס מורין, מרצה בכיר ללימודי קולנוע באוניברסיטת סנט קלאוד סטייט במינסוטה, כינה את הסרט "האזרח קיין של סרטים גרועים", המגזין אנטרטיינמנט ויקלי כינה את ויזו כ-"וולס של שטויות".
למרות הביקורות השליליות, ההומור והמשחק של ססטרו הסיטו הרבה מהביקורת על הסרט.
הסרט קיבל תשומת לב מהקהל בגלל ההפקה הירודה שלו.
עד מהרה הפך ל"קלאסיקה" ולסרט פולחן, כאשר הוא מוקרן בהצגות לילה מאוחרות בבתי קולנוע ברחבי ארצות הברית.
הקהל היה מגיע עם פאות הדומות לדמויות האהובות עליהם, ובאמצע ההקרנה חזר על הדיאלוג שהופיע על המסך והשליך סכו"ם וכדורגל מפלסטיק ברחבי בית הקולנוע.
תשומת לב זו תורגמה לסיור הבינלאומי "החדר: 2010–2011, אהבה עיוורת" בשנים 2010–2011, והסרט הוקרן בין היתר בבריטניה, גרמניה, דנמרק, אוסטרליה, צרפת והודו.
ססטרו הופיע ברבים מהאירועים הללו, הצטלם עם מעריצים ולעיתים קרובות התייחס אליהם לפני ההקרנות.
בשנת 2023, הבמאי ברנדו קרופורד יצר עיבוד מחדש לסרט "החדר" המקורי, שכל הכנסותיו ייתרמו לחקר נגיף האיידס.
ססטרו הוא השחקן היחיד מהסרט "החדר" המקורי שמופיע בעיבוד המחודש, אך שם הוא מגלם את דמותו של כריס-אר (שאותו במקור גילם דן ג'נג'ייאן ולא את מארק.
ביוני 2011 פורסם כי ססטרו חתם על עסקה עם ההוצאה לאור סיימון אנד שוסטר לכתיבת ספר המבוסס על חוויותיו בהפקת "החדר" עם טומי ויזו, וניסיונו בניסיון להפוך לשחקן.
הספר, שכותרתו "אומן האסון", יצא לאור באוקטובר 2013.
ב-23 בנובמבר 2014, זכה הספר בפרס הספר הטוב ביותר בטקס פרסי העיתונות הלאומית לאומנות ובידור בלוס אנג'לס.
השופטים שיבחו את הספר וקבעו כי "אומן האסון" הוא לא רק ספר קריאה טוב, אלא יהפוך לסרט נהדר אם יעובד אי פעם.
אלה חלקים שווים של "אד ווד", "חלום אמריקאי" ו"האזרח קיין" - עם קורטוב של מונטי פייתון שנזרק לתערובת אחת.
ב-11 בפברואר 2015, ספר האודיו "The Disaster Artist", שסופר על ידי ססטרו, היה מועמד לספר שמע בקטגוריית ההומור הטוב ביותר בטקס פרסי האודיו לשנת 2015.
בשנת 2014, חברת ההפקה של סת' רוגן, סרטי פוינט גריי, רכשה את הזכויות לעיבוד קולנועי לספרו של ססטרו.
בסרט, שכותרתו כשם הספר (בעברית: חי בסרט), גילם דייב פרנקו את ססטרו, וג'יימס פרנקו כיכב בתפקיד ויזו וביים.
התסריטאים סקוט נוישטאטר ומייקל ה.
סרטי ניו ליין סינמה הפיקו את הסרט, וזכויות הפצה נרכשו מאוחר יותר על ידי A24. הצילומים החלו ב-8 בדצמבר 2015. הסרט הוקרן בבכורה ב-South by Southwest ב-12 במרץ 2017. הסרט זכה בפרס גלובוס הזהב.
בדצמבר 2017 הופיע הספר ברשימת רבי-המכר של הניו יורק טיימס בקטגוריה ספרים בכריכה רכה.
בשנת 2006 הופיע ססטרו בסדרת הטלוויזיה "בית האופנה" והיה לו תפקיד ללא קרדיט בסרט "Accepted".
בשנת 2010 הוא הופיע בקליפ של מירנדה למברט "שקרן לבן", שזכה בפרס האקדמיה למוזיקת קאנטרי לפרס הווידאו והשיר הטובים ביותר של השנה; הסרטון היה מועמד גם לסרטון הטוב ביותר בפרסי האגודה למוזיקת קאנטרי לשנת 2010.
ביולי 2011, ססטרו חבר לקומיקאי פאטון אוסוולט בסרט "You Got Mail", סרט בן 5 שניות המציג את אוסוולט כדוור וססטרו ממתין למשלוח החשוד.
ב-12 בנובמבר 2013 הופיע ססטרו בהופעת קמיע בפרק של התוכנית האינטרנטית נוסטלג'יה קריטיק ססטרו המשיך גם לדגמן והופיע בפרסומות של טומי הילפיגר, ארמני וראלף לורן.
ססטרו המשיך להופיע בסרטים וסדרות טלוויזיה.
ססטרו חבר שוב לויסו לסרט "Best F (r) iends" משנת 2018, שנכתב על ידי ססטרו, בהשראת מסע בדרכים שעשה עם ויסו בשנת 2003.
הוא ישתף פעולה עם ויסו בפעם השלישית ב-"Big Shark", שנכתב גם עם ויזו.
באוקטובר 2020 החל גרג לשחק בסדרה "מי מתגורר באחוזת בליי", סדרת המשך לסדרה "מי מתגורר בבית היל" של נטפליקס.
שנה כותרת תפקיד הערות 1997 מה קרה בגטקה?
אזרח ללא קרדיט 1998 פאץ' אדמס חיימה ללא קרדיט 1999 מאסטר בובות רטרו אנדרה טולון הצעיר EDtv רואץ' ללא קרדיט 2003 החדר מארק שחקן ראשי ומפיק שותף 2004 חסרי בית באמריקה בתפקיד עצמו דוקומנטרי.
שנה כותרת תפקיד הערות 2000 ימי חיינו ג'ולס פרק אחד 2006 בית האופנה דוגמן 2 פרקים 2013 הבורות המבורכת של גברים מארק טייס 2020 מי מתגורר באחוזת בלייהארוס 2 פרקים
שנה כותרת תפקיד הערות 2011 איך זה נעשה?
גרגורי "גרג" ראקה הוא סופר, תסריטאי וקומיקסאי יהודי אמריקאי, זוכה פרס אייזנר.
הוא מוכר בעבודתו על קומיקסים כמו סופרמן, באטוומן, ובאטמן עבור די.סי.
קומיקס, המעניש ווולברין עבור מארוול קומיקס, וכן בסדרות המקוריות שלו כמו "Lazarus" ו"The Old Guard" שפורסמו בהוצאת אימג' קומיקס או "Whiteout" ו-"Queen & Country" שפורסמו בהוצאת אוני פרס.
הוא גם חיבר מספר רומנים, כולל סדרת "Atticus Kodiak" המוכרת.
שניים מיצירותיו זכו לעיבודים קולנועיים: , סיפור מתח המתרחש באנטארקטיקה, ומשמר האלמוות משנת 2020, עבורו גם כתב את התסריט.
סדרת הפשע שלו "Stumptown" בהוצאת אוני פרס עובדה לסדרת טלוויזיה ברשת ABC ב-2019.
גרג ראקה נולד בסן פרנסיסקו שבארצות הברית למשפחה יהודית.
גדל בחצי האי מונטריי בקליפורניה, באזור המכונה אצל המקומיים "ארץ סטיינבק".
לראשונה הוא גילה קומיקס בשוק נוב היל בסאלינאס, קליפורניה, שם בגיל חמש ראה לראשונה הדפס שחור לבן של עבודתם של סטן לי וג'ק קירבי על הענק הירוק, אותו שכנע את אמו לקנות.
הוא החל לכתוב בגיל צעיר, ובגיל 10 זכה בתחרות סיפורים קצרים ברחבי המחוז.
הוא סיים תואר ראשון באנגלית במכללת ואסר.
לאחר מכן הוא נרשם לתואר שני בכתיבה מקצועית באוניברסיטת דרום קליפורניה, וסיים תואר שני באמנויות.
הוא מגדיר את דגלאס אדמס כהשפעה הגדולה ביותר עליו.
לפני שהפך לסופר מקצועי עבד במספר עיסוקים אחרים, כולל צביעת בתים, עבודות מסעדה, חובש, מאבטח, כותב טכני וכוריאוגרף קרבות.
קריירת הכתיבה של ראקה החלה בסדרת ספרי "Atticus Kodiak".
קודיאק הוא שומר ראש שעבודותיו מסובכות מכפי שהן נראות תחילה.
עבודות אלה זיכו את ראקה בשבחים והשוואות ביקורתיות רבות לסופרי העילית של מתחום הפשע / מתח.
הרומנים בולטים בזכות הריאליזם וההקפדה על הפרטים שלהם, שהם בחלקם תוצר של אימוני הקרב של ראקה וניסיונו כחובש.
בשנת 1998 נכנס ראקה לתעשיית הקומיקס עם "Whiteout", שפורסם בהוצאת אוני פרס.
הסיפור מתמקד ברצח בבסיס אנטארקטיקה.
אחריו יצא ההמשך, "Whiteout: Melt".
מרבית עבודתו של ראקה לאורך שנות האלפיים הייתה בעבור DC קומיקס, שם היה מעורב בשלוש הדמויות הראשיות שלהם: סופרמן, באטמן ווונדר וומן.
ראקה נהיה לכותב הקבוע של באטמן בסדרת Detective Comics בעקבות אירועי "שטח הפקר".
הוא אף כתב את הנובליזציה של הקשת בת השנה.
תוך כדי כתיבת Detective Comics הוא יצר מספר דמויות רקע שהובילו ליצירה משותפת של "Gotham Central" יחד עם הכותב המשותף אד ברובייקר.
עבודתו בבאטמן כוללת קשתות סיפור כמו "ברוס וויין: רוצח?" ו"ברוס וויין: נמלט".
מאוקטובר 2003 עד אפריל 2006 כתב את וונדר וומן לאחר שכתב בעבר את הדמות ברומן הגרפי המקורי "וונדר וומן: היקיטיה".
בין השנים 2002–2004, הוא עשה מספר עבודות עבור מארוול, כולל תחילת הכרך השלישי של וולברין, אלקטרה והמיני סדרה אולטימייט דרדוויל ואלקטרה.
הכרך הראשון בסדרת Queen & Country הסתיים ביולי 2007 עם גיליון 32.
הוא כתב במשותף את "ספירה לאחור למשבר האינסופי" ואת ההתחלה הרשמית של סיפור העלילה המשבר האינסופי, יחד עם ג'ף ג'ונס וג'אד וויניק.
עבודתו של ראקה הן על וונדר וומן והן על גות'אם סנטרל הסתיימו בשנת 2006. אף על פי שהוא לא היה מעורב בסיפור העל הראשי של המשבר האינסופי, הוא כן כתב את "פרויקט OMAC" שנבנה לקראת האירוע והתמקד בחוסר האמון של באטמן בגיבורי על אחרים.
זה הוביל להחייאתו של "צ'קמייט", רשות של האו"ם שפקחה על גיבורי העל כולל סשה בורדו, דמות אינטגרלית של פרויקט OMAC.
הוא היה כותב שותף לסדרה השבועית "52", אותה כתב יחד עם ג'וף ג'ונס, גרנט מוריסון ומארק וייד.
סדרה זו מתעדת בזמן אמת את השנה שלאחר המשבר האינסופי, וראתה את ראקה מתמקד ברנה מונטויה מגותהאם סנטל וביצירת באטוומן החדשה, קייט קיין.
ראקה חזר לדמות באטוומן לעיתים קרובות במהלך השנים בהמשכי "52" "Crime Bible" ו-"Final Crisis: Revelations לפני שחזר לדמות ב-Detective Comics עם האמן ג'יי.
כמו כן הוא גם החיה את רנה מונטויה בסיפור השני של הספר עם האמן קאלי האמנר.
ראקה כתב את התסריט לקטע "Crossfire" בסרט אנימה שיצא ישירות לדי.וי.די "Batman: Gotham Knight", בו מופיע קריספוס אלן, דמות שיצר.
בשנת 2009 קיבלו ראקה והאמן אדי בארוז לידיהם את Action Comics כשהכותר העבירה את המוקד שלו מסופרמן לגיבורים הקריפטוניים Nightwing ו-Flamebird בעקבות קשת הסיפורים "סאגת נו קריפטון".
בנוסף לכתיבת "Action Comics", כתב ראקה יחד עם הסופר של סדרת סופרמן ג'יימס רובינסון את הסדרה בת 12 החלקים "קריפטון החדשה".
ב-2007 כתב את התסריט למשחק הפלייסטיישן 2 .
ב-2009 הוציא את המיני סדרה הראשונה של Stumptown באוני פרס.
סדרות נוספות יופיעו במשך השנים, כאשר הכרך הרביעי התפרסם ב-2017.
בכנס Wondercon 2010 הודיע ראקה שהוא יפרד מ-DC Comics כדי להתמקד בפרויקטים שלו, בין השאר בגלל כישלונם של DC לשמר אותו ככותב של Wonder Woman: Earth One כפי שהובטח לו.
לאחר מכן כתב ראקה את "המעניש" למארוול.
ב-11 ביולי 2011, השיק ראקה את הוובקומיקס "Lady Sabre and the Pirates of the Ineffable Aether", סדרת הרפתקאות סטימפאנק שאייר ריק בורצ'ט.
רצועות חדשות מופיעות בכל שני וחמישי.
במאי 2013 השיק ראקה קמפיין קיקסטארטר למימון פרסום מהדורה מודפסת של ליידי סייבר, והשיגה את מטרת המימון הראשונית שלהם בסך 27,500 דולר בתוך שמונה שעות.
ב-2015 כתב את התסריט למשחק המחשב "AR-K: The Great Escape" ההמשך השלישי של סדרת AR-K.
הוא כתב את הסדרה בבעלות היוצרים, "Black Magick", שצוירה על ידי ניקולה סקוט ופורסמה על ידי Image Comics.
צוות היצירה של ראקה / סקוט יצר גם סדרת וונדר וומן חדשה עבור DC Comics ביוני 2016 כחלק מההשקה המחודשת של די.סי.
ראקה סיכם את הריצה שלו על וונדר וומן בגיליון מספר 25.
בשנת 2017 כתב ראקה את הסדרה המקורית "The Old Guard" בבעלות היוצרים, שצוירה על ידי לאנדרו פרננדז, ושצבעה דניאלה מיווה ופורסמה על ידי אימג'.
במרץ 2017 Skydance Media רכשה את הזכויות לעבד את הקומיקס לסרט באותו השם.
ראקה כתב את התסריט של הסרט.
הסרט יצא בנטפליקס ביולי 2020. החל מ-2013 גם מפרסם באימג' את "Lazarus" סיפור דיסטופי על אשת החיל הבכירה באחת ממשפחות הפאודליות ששולטות בעולם העתידני.
הקומיקס נרכש לעיבוד טלוויזיוני בידי אולפני לג'נדרי שעובדים עליו בעבור פריים וידאו.
ביולי 2019, החל ראקה לכתוב את הסדרה המוגבלת של לויס ליין עם האמן מייק פרקינס.
בדצמבר 2019 החל ראקה לכתוב כרך שני של "The Old Guard" בשם "The Old Guard: Force Multiplied" ("המשמר הישן: מכפיל כח").
בשנת 2023 לקח חלק בכתיבת התסריט לסרט הריגול "לב של אבן" של נטפליקס.
ראקה הוצג כדמות במיני סדרת הקומיקס של CSI בשם "Dying in the Gutters", כמי שהרג בטעות בעל טור רכילות בעת שניסה להרוג את ג'ו קסאדה בגלל תפקידו כביכול בביטול Gotham Central.
ראקה, נשוי לקומיקסאית ג'ן ואן מטר.
לזוג שני ילדים והם גרים בפורטלנד, אורגון.
בנו בן ה-20 של ראקה, אליוט, נעצר ב-4 בספטמבר 2020 בגין התפרעות, במהלך השתוללות בה נופצו חלונות במנהטן שאורגנה על ידי "New Afrikan Black Panther Party and the Revolutionary Abolitionist Movement".
חברו הטוב ביותר של ראקה, דייוויד הייל סמית', הוא גם סוכנו הספרותי.
תחביביו כוללים: משחקי תפקידים, משחקי מחשב, נגינה בגיטרה ואיסוף אקשן פיגרז.
גרגולים היא סדרת טלוויזיה מונפשת אמריקאית של אולפני וולט דיסני, מסוגת פנטזיה, פעולה ומדע בדיוני ששודרה בסוף המאה ה-20.
במרכז הסדרה עומד שבט של גרגולים: הגרגולים הם יצורים שביום שקועים בתרדמת כפסלי אבן (גרוטסקים וגרגוילים) ובלילה מתעוררים כלוחמים מכונפים.
במאה העשירית שבט של גרגולים עם מנהיג בשם גוליית, מגן על טירה בסקוטלנד מפני ויקינגים.
יום אחד הוויקינגים תוקפים ביום כשהגרגולים הם פסלי אבן, שורפים את הטירה והורגים כמעט את כל הגרגולים.
על יתר הגרגולים מוטל כישוף והם נשארים בצורתם המאובנת.
בחלוף אלף שנים, בסוף המאה ה-20 הגרגולים מתעוררים במנהטן בראש גורד שחקים.
רוב הסדרה עוסקת ביחסים בין הגרגולים לבני האדם במנהטן.
הסדרה ביסודה היא סדרת פנטזיה אולם משלבת גם אלמנטים ספקולטיביים נוספים: מדע בדיוני והיסטוריה אלטרנטיבית.
בעולם הסדרה יש טכנולוגיה מתקדמת בהרבה מזאת שקיימת במציאות כיום.
הסדרה מציגה את הטכנולוגיה בתור פיתוחים סודיים שמתבצעים בזמן התרחשות האירועים בסדרה (סוף המאה ה-20).
טכנולוגיה זאת לא נמצאת בידי ממשלות אלא רק בידי ארגונים פרטיים, בעיקר ארגוני פשע.
בנוסף בסדרה קיים כישוף, שלרוב מבוסס על מיתולוגיות ודתות שונות.
בשונה מהמקובל בדרך כלל בספרות ספקולטיבית הטכנולוגיה והכישוף מופיעיים זו לצד זה ולעיתים אף משתלבים או מתחרים זו בזה.
בסדרה מופיעים אירועים בודדים של מסע בזמן (באמצעות כישוף).
המסע בזמן אינו משנה את המציאות אלא רק מסביר אותה.
בפרק אחד בסדרה מופיע חוצן.
הסדרה מזכירה מאורעות היסטוריים אך בדרך כלל בצורה שונה מההתרחשות במציאות.
שניים מפרקי הסדרה מציגים מציאות אלטרנטיבית למציאות הסדרה.
בסוף כל אחד מהפרקים מתברר שמדובר בחיזיון אותו חוֹוֶה הגיבור הראשי - גוליית.
רוב הסדרה מתרחשת בסוף המאה ה-20 במנהטן, ניו יורק.
חלקים המתארים את ההיסטוריה של הגרגולים מתרחשים במאה ה-10 וה-11 בסקוטלנד.
כמו כן פרקים בודדים בסדרה (בעיקר בעונה השנייה) קורים במאה ה-20 במקומות שונים בעולם, וסצנות בודדות מתרחשות במקומות שונים ובתקופות שונות לאורך האלף השני לספירה.
הסדרה עוסקת בעיקר בבני אדם ובגרגולים, אך מופעים בה גם גזעים נוספים.
להלן רשימה של רוב הגזעים בסדרה:
בני אדם - כקבוצה מוצגים באור שלילי בסדרה.
אם כי לאנשים ספציפיים תכונות חיוביות או שליליות רבגוניות.
גרגולים - לרוב מוצגים בצורה חיובית.
לוחמים אמיצים המגינים על בני האדם גם כשאלו כפויי טובה.
עם זאת יש גם גיבורים גרגולים שליליים.
הגרגולים חזקים בהרבה מבני האדם ויודעים לדאות תוך שימוש בזרמי אוויר או בהפרשי גובה.
כנפיהם לא חזקות דיין כדי ליצר עילוי, אולם בדרך כלל הדבר לא מגביל אותם בתעופתם.
נקודת התורפה של הגרגולים היא תרדמת האבן בה הם שוקעים בשעות היום, אז ניתן להרוס אותם בקלות.
תוחלת החיים של הגרגולים גבוהה פי 2 מאשר של בני האדם.
רוב הסדרה עוסקת בשבט גרגולים אחד.
אולם במשך הסדרה מגלים עוד שבטים הקיימים במאה ה-20. חלק מהשבטים השונים הם בעלי מאפיינים מורפולוגיים מעט שונים.
קיומם של הגרגולים נשמר בסוד מרוב בני האדם עד לסוף העונה השנייה.
כלבי גרגולים - יצורים הדומים לגרגולים אך קטנים יותר, חסרי יכולת תעופה ודיבור והולכים על ארבע.
משחקים תפקיד דומה לתפקיד כלבים בחברה האנושית.
בני אבלון (מופיעים בעיקר בעונה השנייה) - יצורים על-טבעיים רבי עצמה.
חיים רוב הזמן על אי מכושף בשם אבלון תחת הנהגתו של אוברון.
ככלל נמנעים ממגע עם יצורם אחרים, וכשהם עושים זאת הם בתחפושת.
חלקם מבוססים על יצורים מהמיתולוגיה הנורדית, מתוכם חלק מבוסס על דמוית מהמחזה חלום ליל קיץ.
האולימפיאנים החדשים (בני האולימפוס החדש) - יצורים מיתיים שונים שברחו מהתנכלוית בני האדם לאי אשר קיומו מוסתר על ידי טכנולוגיה מתקדמת שהם פיתחו אותו הם מכנים האוליפוס החדש.
לאולימפיאנים החדשים פיזיולוגיה וטכנולוגיה עדיפה על זאת של בני האדם.
פרק אחד בעונה השנייה מוקדש להם והם מופיעים שוב בעונה השלישית.
חלק מדמויות האולימפיאנים החדשים מבוססות על יצוריים ממתולוגיות ידועות.
סייבורגים - בסדרה מופיעים מספר סיבורגים (בעיקר פרי יצירתו של דויד זנטוס - אחד האנטגוניסטים המרכזיים בסדרה).
חלקם מבוססי טכנולוגיה בלבד, וחלקם מבוססים על שילוב בין טכנולוגיה וכישוף.
חלקם של בני אדם וחלקם של גרגולים.
רובוטים - בסדרה מופיעים מספר רובוטים.
לרובוטים יש בינה מלאכותית אך היא נחותה בהרבה מהבינה הטבעית של יתר הגזעים.
מוטנטים - בני אדם שעברו תהליך של השבחה גנטית מבוסס בעלי חיים.
רובם הם יצורים הדומים לגרגולים אך בעלי תכונות פיזיולוגיות עדיפות וללא תרדמת היום שלהם.
שיבוטים - במהלך הסדרה מייצרים שיבוטים של חלק מהגרגולים ואף שיבוט אחד המשלב אישה וגרגולית.
השיבוטים דומים לגרגולים מהם שובטו אך בעלי תכונות אופי שונות.
חמשת הפרקים הראשונים עומדים כיחידה אחת ומציגים את הרקע לסדרה.
התיאור להלן הוא בסדר כרונולוגי.
התיאור בסדרה איננו ליניארי, ומדלג בין המאה ה-20 למאה ה-10.
טבח וייוורן: במאה העשירית שבט של גרגולים עם מנהיג בשם גוליית וסגנית שאחר כך מקבלת את השם דמונה, מגינים על טירה בשם וייוורן בלילה, ואנשי הטירה מגינים על הגרגולים ביום.
בשבט הגרגולים לא משתמשים בשמות והיחיד שיש לו שם הוא גוליית וגם זה רק לצורך תקשורת עם בני האדם.
הנהגת הטירה מתייחסת בזלזול בגרגולים.
מפקד הצבא של הטירה סולד מיחס זה ומתכנן מזימה ביחד עם דמונה שמטרתה לרוקן את הטירה מתושביה ולהשאירה לגרגולים.
לפי התוכנית הגרגולים יצאו מהטירה והויקינגים יתקפו אותה ויהרגו או ישבו את כל אנשיה.
כמעט כל הגרגולים נטבחים בידי הוויקינגים.
גוליית וגרגול נוסף (שהיה ראש השבט הקודם ולימים מקבל את השם הדסון) שיצאו מהטירה לצורך ריגול
דמונה שבורחת מהטירה ברגע האחרון אך אף אחד לא יודע זאת
שלושה גרגולים מתבגרים וכלב גרגולי אחד שהיו במאסר במרתף.
לימים הם מקבלים את השמות ברוקלין, ברודוויי לקסינקטון וברונקס.
מכשף הטירה המכונה מגוס חושב שהנסיכה הלנה (נסיכת טירת וייוורן) נהרגה ומאשים בכך את הגרגולים.
הוא מטיל כישוף על כל הגרגולים ששרדו חוץ מגוליית ודמונה והופך אותם לאבן עד שהטירה תגיע אל מעל העננים.
כשגוליית חוזר עם הנסיכה, המגוס מתחרט על מעשיו ורוצה לכפר עליהם.
גוליית מבקש ממנו להפוך אותו גם לאבן כי הוא לא רוצה לחיות לבד ומבקש שישמרו על ביצי הגרגוגולים.
המגוס עושה כן ומתעד את שאירע בספר.
ההתעוררות במנהטן: אלף שנים מאוחר יותר, איש עסקים עשיר בשם דייוויד זנטוס מגלה על האירועים מהספר של המגוס.
הוא קונה את הטירה ומעביר אותה לראש גורד שחקים בבעלותו הנמצע במנהטן.
מכיוון שהטירה עלתה מעל לעננים הכישוף הוסר.
הגרגולים מתעוררים ופוגשים את זנטוס.
זנטוס מביים התקפה על גורד השחקים והגרגולים מגינים עליו.
גוליית פוגש את אליזה מאזה, שוטרת ניו-ירקית שחוקרת את זנטוס ומציל אותה בעת שהיא נופלת מגורד השחקים.
בין השניים נוצר אמון שמוביל לשותפות שתלווה אותם לאורך כל הסדרה.
מאזה פוגשת גם את הדסון, ומבקשת ממנו לבחור לעצמו שם.
הוא בוחר בשיווין נפש בשם הנהר שאליו הם משקיפים.
לאחר מכן יתר הגרגולים בוחרים לעצמם שמות לפי מקומות שונים בניו-יורק.
זנטוס חושף בפני הגרגולים את דמונה אהובתו וסגיתו של גוליית מהעבר ומספר שמצא אותה שקועה בתרדמת אבן.
הצופים מגלים במהרה שדמונה שרדה בצורה אחרת את אלף השנים אך הדרך המדויקת בה זה קרה נחשפת רק בשלב מאוחר יותר.
כמו כן, היא עדיין לא נחשפת בשמה.
דמונה משכנעת את גוליית לעזור לזנטוס ולתקוף את הלקון רנאר אויבו המושבע של זנטוס שאותו הוא האשים בתקיפה המבוימת על טירתו.
הם מבצעים את התקיפה ומשמידים ספינת אוויר יקרה ואת רוב ציוותה.
גוליית סולד מהתוקפנות של דמונה כלפי בני האדם.
זנטוס משתמש במידע שנגנב מרנאר כדי לבנות את שבט הפלדה מספר רובוטים דמיי גרגולים.
זנטוס ודמונה מבינים שגוליית ויתר הגרגולים יהיו קשים לשליטה ומנסים להורגם.
הם נכשלים, זנטוס נאסר על ידי אליסה מאזה, ודמונה בורחת לא לפני שהיא חושפת את שמה בפני גוליית.
ביתר הפרקים בעונה, הגרגולים ממשיכים לגור במנהטן ומגינים בלילות על תושביה בשיתוף פעולה עם אליזה מאזה.
לקראת שחרורו של זנטוס הם מחליפים מקום מסתור ועוברים להתגורר על גג תחנת המשטרה בה משרתת אליזה.
עבריני רחוב ופשע מאורגן בניו-יורק
זנטוס ואנשיו, הזוממים מזימות נגד בני אדם ולפעמים אף תוקפים באופן ישיר את הגרגולים
הלהקה - כנופיה המשרתת את זנטוס מבלי לדעת את זהותו.
תחילה הם תוקפים את הגרגולים בשביל האתגר שבכך, ואחר כך כחלק משרות לזנטוס.
דמונה, הזוממת להשמיד את האנושות ולפעמם משתפת פעולה עם זנטוס.
בנוסף מתרחשות בחלק זה של העונה מספר התפתחויות שישפיעו על יתר הסדרה:
בשלב מאוחר יותר של הסדרה מתברר שהוא מקבת' מלך סקוטלנד ההסטורי ששרד באופן מסתורי במשך אלף שנים.
הוא אויבה המושבע של דמונה ולעיתים פוגע בגרגולים כדי לפגוע בה.
הוא הופך לאויב הגרגולים, אך בדרך כלל לא מנסה לפגוע בהם.
במהלך העונה השנייה הוא ניהיה לידידם.
פלשבק לשנת 984 מציג את עברם של גוליית, דמונה והדסון.
הצופה מגלה איך הדסון איבד את הראייה באחת מעינו אז, איך גוליית החליף את הדסון בתפקידו כראש השבט.
כמו כן אנו מכרים דמות חדשה המכונה הרב-מאג שהיה מכשף הטירה לפני המגוס, בגד בנסיך הטירה (הנסיך מלקום, אביה של הנסיכה קטרין), ולבסוף נפל אל מותו (לכאורה) בקרב עם הגרגולים.
אליזה מאזה מסתכסכת עם אחיה דרק מאזה שעוזב את המשטרה והולך לעבוד אצל זנטוס
בפרק האחרון בעונה מחזירים זנטוס ודמונה מספר גרגולים מוויוורן לתחיה בתור סיבורג אחד בשם קולדסוטון שממזג את נפשם של 3 גרגולים
העונה השנייה היא הארוכה והמסועפת מבין שלוש העונות.
חלק משמעותי בעונה מוקדש ל"המסע העולמי": סדרת פרקים בה גוליית, אליזה, ברונקס ואנגלה (ביתו של גוליית שמתגלה באמצע העונה) יצאים בכל פרק למשימה אחרת במקום אחר בעולם.
ניתן לחלק עונה זו לשלושה חלקים:
פרקים 1–20 - הפרקים לפני "המסע העולמי"
פרקים 21–45 - המסע העולמי
פרקים 46–52 - הפרקים אחרי "המסע העולמי".
חלק זה של העונה דומה באופיו לפרקים בעונה הראשונה.
מנהיגת הלהקה - עברינית המכונה שועלה (fox) פורשת מהלהקה ונהיית בת הזוג של זנטוס.
את מקומה בלהקה תופס קיוטה, רובוט מתוצרת זנטוס.
זנטוס משדרג את יתר חברי הלהקה.
הוא משדרג את יתר חברי הלהקה בכך שהוא הופך שניים מהם ליצורים ביוניים, אחד מהם למוטנט, ולאחרון שלא מעוניין בשינו גופו הוא מעניק שריון מכני ממונע.
בשלב מסוים נראה כי קוטי הוא בעצם זנטוס, אך אז מתברר שקיוטי הוא רובוט שיצר זנטוס בדמותו שלו.
אנו מגלים על פרויקט של זנטוס בו הוא הופך בני אדם למוטנטים בעזרת מדען שעובד אצלו בשם דר' סבריוס.
שימוש בדנ"א של צלופחים ובעלי חיים אחרים הופך בני אדם ליצורים דמיי גרגולים.
זנטוס מצליח להפוך את דרק מאזה למוטנט כזה ולשכנעו שמדובר בתאונה ואשם בה הוא גוליית.
דרק משנה את שמו לטיילון ויחד עם יתר המוטנטים מתחיל לשרת את זנטוס ולהילחם בגרגולים.
הדסון מתחבר עם נכה מלחמה עיוור בשם ג'פרי, אך ג'פרי לא מודע לכך שהדסון הוא גרגול.
הדסון מתוודה בפניו שהוא אנאלפבית, וג'פרי משכנעו ללמוד לקרוא.
אנו מכירים דמות חדשה - פוק (אחד מבני אבלון).
בעל כוחות קסם, ואוהב לעשות מעשי קונדס הרסניים.
דמונה לוכדת אותו באמצעות אביזר קסם המכונה המראה של טיטניה ומנסה להשתמש בו למטרותיה.
הניסיון נכשל, אך בשלב מסוים, כתוצאה ממנו אליסה הופכת באופן זמני לגרגול.
גוליית ואליסה מגלים שיש להם רגשות רומנטיים זה אל זו, אך בוחרים להדחיקם.
לבסוף פוק מעניק לדמונה משאלה והיא מבקשת לא להפוך לאבן במהלך היום.
פוק גורם לכך שדמונה, במטמורפוזה כואבת במיוחד, תהפוך כל יום למושא שנאתה - אדם.
מאוחר יותר מתגלה שהצורה האנושית שלו, היא למעשה העוזר של זנטוס.
הצופים מגלים על תורת קונספירציה שמאט בלוסטון (השותף של אליזה מאזה) מאמין בה.
ארגון רב עצמה בשם אלומיטי.
הצופים לומדים על אביזר קסם בשם עינו של אודן.
כשאדם חובש אותה הוא עובר מטמורפוזה שבדרך כלל הופכת אותו לחזק יותר וחסר גבולות.
אנו מגלים שלמרות היותו של זנטוס אדם ציני ואכזר, אהבתו לשועלה אמיתית.
אנו לומדים על אביזר קסם נוסף, שער הפניקס המאפשר מסע בזמן ובמרחב.
דרכו אנו מגלים על מקור עושרו של זנטוס (ההסבר מעגלי ומבוסס על מסע בזמן).
כמו כן, אנו צופים בנישואי הנסיך מלקום והנסיכה הלנה (הורי הנסיכה קתרין) ובמיסוד יחסיהם הרומנטיים של גוליית ודמונה בשנת 975.
אנו נחשפים לסיפור הרקע של דמונה ומקבת':
ברית שנכרתה ביניהם ואיפשרה למקבת' לשרוד ולתפוס את הכתר הסקוטי
כישוף שהפך אותם לבני אלמוות וקשורים זה בזה כך שכל אחד מהם מרגיש את אשר השני מרגיש כשהם קרובים
על כך שהדרך היחידה שהם יכולים למות היא שאחד יהרוג את השני
על הבגידה של דמונה במקבת' לאחר שהוא שקל באופן תאורתי לבגוד בה, שובילה לשינאה עזה ביניהם.
במהלך כל היחסים ביניהם, אנו רואים שלוש מכשפות מסתוריות שמתמרנות אותם לשתף פעולה.
המניע של המכשפות לא ברור בשלב זה
שלוש המכשפות גורמות לדמונה ומקבת' בעזרת שליטה במוחותיהם, לגנוב עבורן את אביזרי הקסם: הגרמוריום ארקנוריום - ספר הקסמים מווייורן, העיין של אודן ושער הפיניקס.
אנו מגלים ששועלה היא ביתו של הלקון רנאר, יריבו המושבע של זנטוס.
אנו מכירים גם את עבדו של ראנר ווגאל הנראה כמעט זהה לאוון, עבדו של זנטוס.
סבריוס יוצר עבור זנטוס שיבוט של גוליית בשם תילוג.
תילוג בוגד בזנטוס ולוקח ממנו 20 מיליון דולר.
ההגעה לאבלון: אדם לבוש בשריון ימי הביניים מגיע לחופי מנהטן.
גוליית, אליסה וברונקס פוגשים אותו ומגלים שהוא טום - ילד שגוליית הכיר בסקוטלנד לפני טבח וייוורן.
טום מספר שהוא המגס והנסיכה קטרין התיישבו באי מכושף בשם אבלון יחד עם ביצי הגרגולים מוויוורן.
הזמן באבלון זורם פי 24 לאט יותר, כך שהמילניום האחרון עבר עבורם כמו 40 שנה בערך.
השלושה מתלווים אל טום לאבלון, שם הם פוגשים את השבט החדש של אבלון המורכב מ-36 גרגולים שבקעו מהביצים.
הגרגולים בני כ-40 מה שמגביל לבני אדם בני 20. השבט מספר לשלושת האורחים שהם הותקפו על ידי הרב-מאג, דמונה, מקבת' ושלוש המכשפות.
אנו מגלים שהרב-מאד שרד את הנפילה לתהום מכיוון שהוא ניצל בידי הוא עצמו שהגיע מהעתיד לתחתית התהום באמצעות מסע בזמן.
הרב-מאג המבוגר יותר מצויד בעינו של אודן, ושער הפניקס.
לאחר שהוא מציל את הרב-מאג הצעיר הוא יוצא איתו למסע לקבל את שלושת אביזרי הקסם: העיין של אודן, השער של פניקס והגרמוריום ארקנוריום - ספר הקסמים של וייוורן עבור הרב-מאג הצעיר, הם מעוניינים בגרסת ההווה של שלשות האביזרים ולא גרסת העתיד בה מצויד הרב-מאג המבוגר.
הם מגעים לכניסה לאי אבלון בשנת 995, זמן קצר אחרי שהמגוס, טום, הנסיכה והביצים נכנסו לאי.
שלוש המכשפות הופקדו לשמור על האי, אך המגוס הפך אותן לינשופים.
הרב-מאג המבוגר מחזיר אותן חזרה למצבן הטבעי.
ומציע להן תוכנית לנקום במגוס ובבני ליוויתו.
במסגרת התוכנית הן מתמרנות במשך 1000 שנים את מקבת' ודמונה לשתף פעולה ולהשיג את שלושת אביזרי הקסם.
שני הרב-מאגים קופצים קדימה בזמן 1000 שנים ופוגשים את המכשפות לאחר שאלו השיגו את שלושת אביזרי הקסם.
הרב-מאג הצעיר לובש את עינו של אודן ובולע את הגרמוריום ארקנוריום.
בכך הוא מקבל את כוחות הקסם שלו.
הרב-מאג הצעיר משתמש בשער הפיניקס כדי לחזור בזמן לרגע נפילתו לתהום, להציל את עצמו ולחזור על המסע שזה עתה ביצע אך הפעם בתור הרב-מאג המבוגר.
הרב-מאג המבוגר מגיע לאבלון כדי לנקום את נקמתו.
הרב-מאג תוקף את יושבי אבלון אך לא הורג אותם, ונותן להם שהות להזמין את גוליית לעזור להם, זאת כדי שיוכל להרוג גם אותו.
יושבי אבלון ושלשת אורחיהם מעירים את המלך ארתור היושן באי ויחד הם נערכים לקרב מול תוקפיהם.
הרב-מאג נהרג לאחר שהוא מאבד את עינו של אודן ומתפוצץ מכיוון שאינו יכול עוד להחזיק בתוכו את הגרמוריום ארקנוריום, שלוש המכשפות נכבלות ומשוחררת לאחר הבטחה לחדול מתוקפנותם, מקבת' ודמונה משולכים בסירה מחוסרי הכרה.
האחיזה של שלוש המכשפות בהן נגמרת, ולכן הם לא יזכרו את האירועים האחרונים שקרו תחת שליטתן של שלוש המכשפות.
המסע העולמי עצמו: לאחר הקרב, שלושת האורחים מבקשים לחזור למנהטן.
אנג'לה, אחת הגרגוליות על האי, שמתברר שהיא ביתם של גוליית ודמונה מצטרפת אליהם.
הם יוצאים בסירה מכושפת מאבלון, אולם במקום להגיע למנהטן הם מגעים בכל פעם למקום אחר בעולם.
בכול פעם הם מגלים שיש להם משימה מסוימת שאבלון "שלח" אותם לבצע.
בגמר הביצוע הם חוזרים לאבלון.
כל פרק מוקדש למשימה אחת.
כך במשך חלק ניכר מהעונה.
במהלך המסע מתרחשות ההתפתחויות הבאות:
אנו מגלים כי אף על פי שהויקינג הקון ומפקד המשמר (האחרון) בווייוורן נהרגו בתום הקרב על וייוורן, נשמתם שרדה ונשארה כלואה במערה מכושפת בסקוטלנד למשך 1000 שנים.
נשמתו של מפקד המשמר פורחת לאחר שגוליית סולח לו, והקון נשאר כלאו במערה.
אנו מכירים משפחה של מפלצות באגם לוך נס
דמונה בצורתה האנושית מתמרנת את מקבת' להתחתן איתה מבלי שהיה מודע לכך שמדובר בדמונה, וזאת במטרה לכלאו לעד.
היא משתפת פעולה עם תילוג.
המזימה נכשלת בגלל בגידתו של תילוג והתערבותם של הנוסעים העולמיים (גוליית אנג'לה אליסה וברונקס).
מקבת' הופך לידידם של הגרגולים, ודמונה שלא מזהה את בגידתו של תילוג ממשיכה לדבוק בו.
אנו פוגשים שבטי גרגולים בלונדון, יפן וגואטמלה.
כמוכן, נודע לנו על השתתפותם של גרגולים בקרב על בריטניה
באוסטרליה אנסטסיה רנארד (גרושתו של הלקון רנארד ואמה של שועלה) יחד עם שועלה ודינגו (חבר בלהקה שפרש ממנה) מעורבות במיזם ליצור מיקרו רובוטים המסוגלים לשכפל את עצמם (מעין מכונות פון-נוימן).
המיזם יצא משליטה והרובוטים מאיימים להשמיד את החיים על פני כדור הארץ.
גוליית עוזר לדינגו להציל את המצב.
דינגו נהיה לידידו של גוליית ובשילוב עם הרובוטים הופך לגיבור מקומי באוסטרליה.
גוליית מחזיר לאודין את עינו.
אנו מגלים על השפעתה השלילית של העין על בני תמותה גם כשהם דמויות חיוביות, זאת כאשר גוליית עונד אותה על עצמו
נודע לנו על האולימפיאנים החדשים - קבוצה של יצורים מיתיים שהתיישבו על אי מבודוד אותו הם מכנים האולימפוס החדש.
אנו מכירים טוב יותר את הוריה של אליזה מאזה והרקע ההיסטורי של אביה.
אנו מגלים שהורי אביה הלכו לעולמם לפני זמן רב.
ושאביה היה מסוכסך עם אביו.
אנו פוגשים חיזר שתפקידו לשמור על כדור הארץ מפני גזע חיזרים עוין.
סיום המסע: לקראת סוף המסע מגיע לאי אבלון מלכו אוברון כשהוא מלווה בשלוש המכשפות ואשתו לשעבר טיטניה.
אנו מגלים שבני אבלון חיו שם עד לפני 1000 שנים ואז הורה להם אוורון להטמע בין בני האדם וללמוד את דכיהם מבלי להתערב בחייהם.
כעת הוא החליט שהגיע הזמן לחזור לאבלון ודורש את עזיבתם המיידית של יושבי המקום.
אוורון מאיים להורגם, אך אשתו לשעבר מציעה פשרה.
הוא ילחם בהם רק לאחר שהיא תיטול ממנו את רוב כוחותיו ותשאיר לו את הכוחות שהיו לו כילד.
בתמורה היא תחזור להיות אשתו בתום הקרב.
הוא מסכים, נלחם ביושבי אבלון ומובס בזכות רמז שטיטניה נותנת ליושבי אבלון.
ישבי אבלון מסכימים שבני אבלון המקוריים יחזרו לאי ויחיו לצידם, כשאוורון מולך על כלל יושבי האי.
כשגוליית שואל את טיטניה מדוע עזרה להם, היא מספרת שגוליית עזר לה בעבר והיא מחזירה לו טובה.
הצופה לא אמור להבין על מה מדובר בשלב זה, אך מאוחר יותר מתברר כי טיטניה היא למעשה אנסטסיה רנארד.
אליזה מאזה, הדמות הנשית והדמות האנושית המרכזית בסדרה.
שוטרת בת לאם אפרו אמריקאית ואב ממוצא אינדיאני.
בסוף העונה השנייה הופכת לבת הזוג של גוליית.
דוד זנתוס, הנבל הראשי בסדרה בשתי העונות הראשונות.
האדם שהביא את טירת הגרגולים שהייתה בסקוטלנד לראש גורד השחקים שלו במנהטן.
מתחתן עם פוקס במהלך העונה השנייה.
בסוף העונה השנייה נהיה לידידם של הגרגולים.
- מבוסס על דמותו ההיסטורית של המלך אך מושפע גם מדמותו השיקספירית.
בהופעתו הראשונה של הסדרה הוא מופיע בתור דמות שלילית ומסתורית, אך כשאנחנו מגלים על סיפור הרקע שלו אנו מגלים דמות חיובית שעברה טרגדיות רבות.
הטרגדיות אומן השפיעו עליו לרעה, אך גם אחריהם לא אבד צלם אנוש והתנהגותו מורכבת.
בסופו של דבר הופך לדמות חיובית.
הרוצח דמות בעלת מסכה עם סימני ציפורניים עליה ששמשה בעיקר בתור האויבת של דמונה.
את זהותה עטו מספר דמויות במהלך הסדרה ביניהם מקבת' עצמו.
הדמות במקור הייתה בן איכרים שראה את דמונה אוכלת מהאבוס של הפרות שלו, לאחר שדמונה נחשפה היא שרטה את פניו והשאירה בהם צלקת, שבהמשך הוא אימץ את הצלקת בתור הזהות שלו, והפך לרוצח שכיר.
כנופיית עברינים העובדת בשירותו של זנטוס.
לאחר פרוקה העברינים ממשיכים לעבוד עצמאית או בצוותים.
פוקס (בתרגום לעברית שועלה; בשמה האמיתי ג'נין ריינארד) מפקדת הלהקה.
בהמשך אחרי שהיא פרשה, היא הפכה לבת זוגו של זנטוס ובהמשך לרעייתו ואם בנו.
ביתם של רנאר והפיה טיטניה, מה שהופך אותה לחצי אדם וחצי פיה.
כשבמהלך הסדרה מוצגים כוחותיה הקסומים.
בהמשך, לאחר שזנטוס והגרגולים התפייסו בסוף העונה השנייה, היא הפכה לסוכנת של ברודוויי בעונה השלישית, כשזה הופך להיות שחקן בהוליווד באחד הפרקים.
בן הזוג של דמונה לשעבר, בן הזוג של אליזה.
הנהיג את שבט הגרבולים לפני גוליית.
ברוקלין גרגול ששימש כמנהיג הזמני של הקבוצה על לחזרתו של גוליית מהמסע.
ברודוויי גרגול זללן וחובב קולנוע ואוכל.
באחד הפרקים שיחק באקדחה של אליסה וירה בה בטעות.
בעונה השלישית הייתה לו קריירה זמנית של שחקן קולנוע.
בשונה משאר הגרגולים הכנפיים נמצאות בין זרועותיו וברכיו.
נעריץ בעברו את הלהקה, לפני שהם התגלו כרשעים.
אנג'לה בתם של גוליית ודמונה.
נפגשת עם גוליית בתחילת העונה השנייה, ובהמשך מגלה על מוצאה.
לאחר שהיא באה לניו יורק עם גוליית ואליזה.
ברוקלין וברודוויי מתחרים על ליבה והיא בוחרת בברודוויי.
שבט וייוורן השבט המקורי של הגרגולים.
בשבט הייתה דמונה והגרגולים שאחר כך הקימו את שבט מנהטן, היו עוד גרגולים אבל לא היו להם שמות.
הגרגולים ששרדו (חוץ מדמונה) הקימו לאחר אלף שנים את שבט מנהטן, ודמונה שרדה בצורה מסתורית אלף שנים.
הסדרה מכילה דמויות מהמחזה של ויליאם שייקספיר, מקבת'.
וכמו כן גם דמויות ממחזה אחר של שייקספיר, חלום ליל קיץ.
במספר פרקים מופיעים גם המלך ארתור, וכן גם אננסי.
אזכורים של מיתולוגיות שונות בסדרה
אזכורים של מאורעות היסטוריים בסדרה
חלק מהמאורעות שקרו למקבת' קרו במציאות.
גרג קופרברג הוא מתמטיקאי אמריקאי ממוצא פולני.
גרג קופרברג נולד בוורשה למשפחת מתמטיקאים.
בשנת 1969 המשפחה עברה לשוודיה ובשנת 1972 לארצות הברית בה הוא גדל בעיר אובורן (אביו התמנה לפרופסור באוניברסיטת אובורן).
עוד לפני תחילת לימודים באוניברסיטה, גרג קופרברג עסק בכתיבת תוכנות ובין היתר כתב משחק מחשב "Paratrooper".
בשנים 1983–1987 הוא למד באוניברסיטת הרוורד.
בשנת 1991 הוא קיבל תואר שלישי מאוניברסיטת קליפורניה בברקלי על עבודת הדוקטורט בתחום גאומטריה טופולוגית ואלגברה.
בשנים 1992–1995 הוא עבר באוניברסיטת שיקגו ואז עבר לאוניברסיטת ייל.
בהמשך הוא התחיל לעבוד באוניברסיטת קליפורניה בדייוויס בה התמנה לפרופסור.
תוצאות מחקריו מרוכזים בעשרות מאמרים, חלק מהם ב-Annals of Mathematics.
בשנת 2012 הוא קיבל דרגת עמית באגודה האמריקאית למתמטיקה.
הוא נשוי לפיזיקאית רנה זיו, גם היא פרופסור באוניברסיטת קליפורניה בדייוויס.
ויליאם גרגורי סטובי הוא עורך דין ופוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-17 של מדינת פלורידה.
מחוז הבחירה של סטובי נמצא בדרום-מרכז פלורידה, והוא משתרע החל מהפרוורים של סרסוטה שליד מפרץ טמפה ועד לאגם אוקיצ'ובי.
סטובי כיהן בבית המחוקקים של פלורידה ב-8 השנים שקדמו לבחירתו לקונגרס, כאשר בין השנים 2010 ו-2016 הוא כיהן בבית הנבחרים של פלורידה, ובין 2016 ל-2018 הוא כיהן בסנאט של פלורידה.
אביו, בראד סטובי, היה השריף של מחוז מאנאטי.
הוא למד באוניברסיטת פלורידה, שם קיבל תואר במדעי בעלי החיים בשנת 2000 ותואר במשפטים בשנת 2003. אחרי שסיים את לימודיו, סטובי התגייס לצבא ארצות הברית.
הוא שירת שם בין השנים 2004 ו-2008, ונשלח לעיראק כחלק ממלחמת עיראק.
בשנת 2010, סטובי נבחר אל בית הנבחרים של פלורידה מטעם מחוז הבחירה ה-67 (שמספרו שונה ל-73 בשלב מאוחר יותר כתוצאה ממספור מחדש של המחוזות בפלורידה), וכהונתו החלה ב-2 בנובמבר של אותה השנה.
סטובי נבחר לבית הנבחרים של פלורידה פעמיים נוספות בשנים 2012 ו-2014. בשנת 2016, סטובי רץ לסנאט של פלורידה, ונבחר אליו לאחר שקיבל 59% אחוזים מהקולות.
בשנת 2018, סטובי התמודד מטעם המפלגה הרפובליקנית על מושב בבית הנבחרים של ארצות הברית.
מספר שבועות לפני הבחירות, המועמדת הדמוקרטית לתפקיד מתה במפתיע והוחלפה על ידי מועמד אחר.
בנובמבר 2018, סטובי זכה בבחירות והפך לחבר בבית הנבחרים.
ביוני 2021, סטובי היה אחד מבין 21 חברי בית הנבחרים שהתנגדו להענקת מדליית הזהב של הקונגרס לשוטרים שהגנו על הקפיטול בזמן ההסתערות עליו.
גרגור בריינבורג (בהולנדית: Gregor Breinburg; נולד ב-16 בספטמבר 1991) הוא כדורגלן ארובי המשחק בעמדת הקשר באלסווידה.
בריינבורג נולד בהולנד למשפחה בעלת שורשים מארובה.
בריינבורג התחיל את הקריירה שלו בקבוצת הנערים של ויטסה 1892 וכעבור מספר שנים הצטרף לדה חראפסחאפ.
ב-4 במרץ 2011 ערך את הופעת הבכורה שלו בקבוצה הבוגרת בניצחון 1-2 נגד וילם II.
עונה לאחר מכן, הצטרף לקבוצה הבוגרת והפך לשחקן הרכב קבוע בה עם 25 משחקים.
בקיץ בריינבורג חתם בניימכן מהליגה ההולנדית השנייה.
בעונתו הראשונה, רשם 30 הופעות בקבוצה והיה שותף לעלייה של הקבוצה לליגת העל ההולנדית.
ב-22 בינואר 2017 הבקיע את צמד בניצחון 0-2 נגד רודה.
בקיץ חתם בספרטה רוטרדם וכעבור שנה חזר לדה חראפסחאפ.
בעונת לא שיחק באף קבוצה ובאוגוסט חתם בדן האג.
ב-10 ביוני 2015 בריינבורג ערך את הופעת הבכורה שלו בנבחרת ארובה בהפסד 2-0 ל.
ב-15 בנובמבר 2019 הבקיע את שער הבכורה שלו בנבחרת בהפסד 2–4 ל.
גרגאן (בפרסית: گرگان) היא עיר הבירה של מחוז גולסתאן, איראן.
היא שוכנת כ-400 ק"מ מצפון מזרח לטהראן, במרחק של כ-30 ק"מ מהים הכספי.
כ-150 ק"מ מזרחית לגורגן נמצא הפארק הלאומי גולסטן, ביתו של חלק גדול מבעלי החיים של איראן.
לגורגן אקלים סובטרופי לח, עם קיץ חם ולח וחורף קריר ורטוב.
באופן כללי, בגולסטן יש אקלים מתון ולח המכונה "האקלים הכספי המתון".
הגורמים היעילים מאחורי אקלים כזה הם: רכס הרי אלבורז, כיוון ההרים, גובה האזור, שכונה לים, פני הצמחייה, רוחות מקומיות, חזיתות גובה ומזג אוויר.
כתוצאה מהגורמים לעיל, קיימים באזור שלושה אזורי אקלים שונים: בינוני רגיל, הררי וצחיח למחצה.
בעמק גורגן יש אקלים צחיח למחצה.
הטמפרטורה השנתית הממוצעת היא 17.8 מעלות צלזיוס וכמות המשקעים השנתית היא 601 מילימטרים.
ישנם מספר אתרים ארכאולוגיים ליד גרגאן, כולל טורנג טפה ושאה טפה, בהם יש שרידים מהתקופות הנאוליתית והכלקוליתית.
כמה אתרים נאוליתיים חשובים נוספים באזור הם ירים טפה וסאנגה צ'קסמק.
כמו כן, במישור שהדאד הסמוך יש אתרים רבים כאלה.
מספר האתרים הנאוליתיים המאושרים במישור גורגן מסתכם כעת ביותר מחמישים.
לפי ההיסטוריון היווני אריאנוס, זדרקרטה הייתה העיר הגדולה ביותר בהירקאניה ואתר "הארמון המלכותי".
משמעות המונח היא "העיר הצהובה", והוא ניתן לה ממספרם הרב של תפוזים, לימונים ועצי פרי אחרים שצמחו בפאתי אותה עיר.
הורקניה הפכה לחלק מהאימפריה האחמנית בתקופת שלטונו של כורש הגדול (559–530 לפנה"ס), מייסדה, או יורשו כנבוזי השני (530–522 לפנה"ס).
החומה הגדולה של גרגאן, חומת ההגנה השנייה בגודלה בעולם, נבנתה בתקופות הפרתיות והסאסניות.
בתקופת הסאסאנים, "גורגאן" הופיע כשם של עיר, בירת מחוז ומחוז.
גורגן שמר על עצמאותה כמדינה זורואסטרית גם לאחר שפרס נכבשה על ידי הערבים המוסלמים במאה ה-8.
בשנת 1210, העיר נפלשה ומבזה על ידי צבא ממלכת גאורגיה בפיקודו של האחים מח'רגדזלי.
"גורגאן הישן" נהרס במהלך הפלישה המונגולית במאה ה-13, ומרכז האזור הועבר למה שכונה "אסטראבאד", שנקרא כיום "גרגאן".
גרגאן עם האזורים הסובבים אותו נחשב לפעמים כחלק מאזור טבריסטאן.
אסטראבאד הייתה עיר פוליטית ודתית חשובה בתקופת שושלת קג'אר.
בעיר מתגוררת קהילה של קזחים איראנים שמונה אלפי אנשים.
גרגורי דייוויס ג'וניור , הידוע יותר בשם גרג טרזן דייוויס הוא שחקן קולנוע וטלוויזיה אמריקאי.
גרגורי דייוויס ג'וניור נולד ב-25 בספטמבר 1993 בניו אורלינס.
לקולט באטלר ולגרגורי דייוויס שהיה מתאגרף.
הוא סיים את לימודיו בתיכון עדנה קר בשנת 2011 שם שיחק בקבוצת הפוטבול.
דייוויס למד באוניברסיטת המדינה של לואיזיאנה בבאטון רוז', שם התמחה בחינוך בבית ספר יסודי והוראה.
הוא נרשם לראשונה ללימודי רפואת שיניים באוניברסיטת המדינה של לואיזיאנה, אך לאחר שנת הלימודים הראשונה שלו, הוא החליט להחליף מגמות.
דייוויס סיים את לימודיו ב-2015.
בזמן שלמד באוניברסיטה, החל דייוויס את הקריירה שלו במדיה החברתית ופרסם סרטוני קומיקס בפלטפורמות האינסטגרם ו-Vine תוך שימוש במערכונים וסרטונים קומיים.
הוא פרסם תחת השם הבדוי "TheRealTarzan", ובכך הפך לזיהוי כ"טרזן".
כינוי זה בא ממבנה גופו והראסטות שמהווה דמיון לדמות טרזן.
דייוויס הופיע בקליפ של "Where Is Da Milk".
דייוויס יצר אופרת סבון שבועית באינסטגרם בשם "Living with Jane" וסרט המשך, "Living with Jane 2".
דייוויס כתב, הפיק, הקליט ופעל ככל דמות באופרת הסבון השבועית.
בסמסטר האחרון שלו בקולג', דייוויס התחיל לשחק בתיאטרון של האוניברסיטה במחזה "By the Way, Meet Vera Stark" בו גילם את דמותו של לירוי ברקסדייל.
לאחר שסיים את לימודיו ב-2015, דייוויס התחיל כמורה בבית ספר יסודי הממוקם אוניברסיטת לואיזיאנה, כשלימד בכיתות א'-ג'.
דייוויס החליט להמשיך במשחק לאחר ש"הבנתי שהגיע הזמן לשנות קריירה לאחר שהטפתי לתלמידים שלי שהם צריכים ללכת בעקבות החלומות שלהם לא משנה מה".
לאחר כמעט שנתיים של הוראה, דייוויס ההחל להתמקד במשחק.
דייוויס הופיע גם דגמן והופיע בפרסומות בהן לחברות כמו נייקי וקוקה קולה.
הוא החל להופיע בהצגות במה ובסרטים שונים ברחבי אזור ניו אורלינס.
בשנת 2017 שיחק בתפקיד אורח בתור ריס בסדרת הטלוויזיה "שיקגו PD".
בשנת 2018, דייוויס עבר ללוס אנג'לס כדי להתמקד בקריירת המשחק שלו.
הוא גילם את קאהד בסרט האנתולוגיה קומדיה אימה בסרט , "Tales from the Hood 2".
הוא שיחק בתפקיד חוזר בסדרת הטלוויזיה "צרות טובות" של Freeform ובתפקיד אורח בסדרה "בית המשפט!" של CBS.
במאי 2021, דייוויס חתם עם סוכנות השחקנים ICM Partners.
בנובמבר 2021, פורסם שדייוויס לוהק לתפקיד חוזר בסדרת הדרמה הרפואית "האנטומיה של גריי".
זה היה תפקידו הגדול הראשון; הוא מגלם את ד"ר ג'ורדן רייט, במינסוטה, לצד סקוט ספידמן ואלן פומפאו.
בשנת 2022 שיחק בסרט הקולנוע "אהבה בשחקים: מאווריק".
בשנת 2021 לוהק לסרטו של טום קרוז, "משימה בלתי אפשרית: נקמת מוות – חלק ראשון".
לדייוויס יש תוכנית אימוני כושר מורכבת והוא נהנה מאפייה ובישול.
שנה כותרת תפקיד הערות 2017Controversy פרעה פיטמן סרט טלוויזיה 2018Tales from the Hood 2 קאהד 2020 קול קדומים עובד פרדס 2022אהבה בשחקים: מאווריק סגן ג'ווי "זאב ערבות" מצ'אדו2023משימה בלתי אפשרית: נקמת מוות – חלק ראשוןדגאס2025משימה בלתי אפשרית: חשבון סופידגאס
שנה כותרתתפקיד הערות 2017 שיקגו PD ריספרק אחד 2019Grand Hotel ג'ונס פרק: "Curveball" 2020בית המשפט!
פרדי דיווידסוןפרק אחד 2020–21 צרות טובות זאיון3 פרקים 2021–הווה האנטומיה של גריי ד"ר ג'ורדן רייט תפקיד חוזר
גרגורי ג'ון לנדסמן הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אוהיו.
לנדסמן, חבר המפלגה הדמוקרטית, מייצג מחוז בחירה החולש מחוז וורן בו שוכנת העיר סינסינטי.
בשנים 2018–2022 היה חבר מועצת עיריית סינסינטי, ובבחירות 2022 נבחר לקונגרס האמריקאי אחרי שהביס את נציג המחוז המכהן סטיב שאבוט.
לנדסמן, בן למשפחה יהודית, נולד וגדל בסינסינטי.
בשנת 1999 השלים באוניברסיטת אוהיו לימודי תואר ראשון במדע המדינה ובכלכלה, ולאחר מכן קיבל תואר שני בתאולוגיה מבית הספר דיווייניטי של אוניברסיטת הרווארד בשנת 2004. ב-2007 מונה לנדסמן בידי מושל אוהיו טד סטריקלנד למנהל היוזמות האמוניות והקהילתיות בממשלו.
לנדסמן שימש כמנכ"ל החברה "Strive" עד דצמבר 2015. לאחר מכן הוביל את "Preschool Promise", יוזמה שהעמידה במשך שנתיים מימון לגן ילדים עבור כל כל בני השלוש והארבע בסינסינטי.
"Preschool Promise" שולבה בהיטל משותף עם בתי ספר ציבוריים בסינסינטי, וההיטל החל לפעול בנובמבר 2016. בשנת 2013 התמודד לנדסמן למועצת עיריית סינסינטי, אך הפסיד.
ב-2017 התמודד שוב והפעם נבחר לאחד ממושבי המועצה.
בשנת 2018, לנדסמן וארבעה חברי מועצה נוספים (פ.
סיטנפלד, כריס סילבאך, ונדל יאנג, וטאמאיה דנארד), שנודעו בצוותא כ"כנופיית החמישה", התגלו כמי שדנים בענייני מועצת העיר באמצעות מסרונים.
הם דיברו על כיצד ניתן לשמור על תפקיד מנהל המועצה ואולי ליטול את השלטון מראש העיר.
במרץ 2019, כנופיית החמישה הסכימה למסור את תמלילי המסרונים שלהם כדי ליישב תובענה ייצוגית שהוגשה על ידי פעיל מקומי נגד מיסוי.
המסרונים פורסמו באתרי האינטרנט של משרד עורכי הדין שתבע את כנופיית החמישה.
ב-2021, לקראת בחירות 2022, גייסו בכירים במפלגה הדמוקרטית את לנדסמן להתמודד לבית הנבחרים של ארצות הברית במחוז הקונגרס הראשון של אוהיו מול נציג המחוז המכהן סטיב שאבוט.
לנדסמן הכריז על מועמדותו בינואר 2022 והביס את שאבוט ביום הבחירות הכלליות בנובמבר בפער של 5%.
גרגורי אוורט "גרג" פרופס הוא שחקן, סטנדאפיסט ומנחה טלוויזיה אמריקאי.
הוא ידוע בעיקר בזכות הופעות האורח שלו בגרסאות הבריטית והאמריקאית של התוכנית "של מי השורה הזאת בכלל?".
הוא גם דיבב בבוב הבנאי בגרסה האמריקאית (פרויקט "בנה את זה" בעונות 10–14).
פרופס נולד בפיניקס, אריזונה, וגדל בסן קרלוס (קליפורניה), פרבר דרומית לסן פרנסיסקו, ולמד בתיכון סן קרלוס.
הוא למד בקולג' של סן מטאו ועמד בראש הצמד הקומי "Proops & Brakeman".
מאוחר יותר, הוא לקח קורסים באלתור ומשחק באוניברסיטת סן פרנסיסקו סטייט, אף על פי שמעולם לא סיים את הקולג'.
לאחר הקולג', הוא הצטרף לקבוצת אלתור עם מייק מקשיין.
גם פרופס וגם מקשיין הרשימו את המפיקים דן פטרסון ומארק לבסון, שצירפו אותם לתוכנית שלהם של מי השורה הזאת בכלל?
לעיתים קרובות הוא נהג להתבדח על אידיוסינקרטיה והבדלים שונים בין אנגלית בריטית לבין אנגלית אמריקאית, ולעיתים קרובות היה מתלוצץ עם קלייב אנדרסון בעניינים אלה (בין היתר).
הוא התגורר בלונדון במשך ארבע שנים כשהשתתף בתוכנית, ומנה את מקשיין, ריצ'רד וראנץ' וקולין מוקרי בין חבריו הטובים ביותר.
לאחר סיום התוכנית, הוא צורף לגרסה האמריקאית של של מי השורה הזאת בכלל?
עד 2020, הוא הופיע ב-74 פרקים של Whose Line בארצות הברית, יותר מכל חבר שחקנים לא קבוע אחר.
פרופס גם הופיע בכל פרק בתוכנית קצרת הימים " Drew Carey's Green Screen Show" של דרו קארי, שם השחקנים שיחקו במשחקי אלתור (שחלקם נלקחו מההשפעה העיקרית של התוכנית של מי השורה הזאת בכלל?) מול מסך ירוק ענק.
מאוחר יותר, אנימטורים ציירו על הרקע ואביזרים אחרים.
באפריל 2011, תוכניתו של דרו קארי "Drew Carey's Improv-A-Ganza" הוקרנה בבכורה בערוץ Game Show Network (GSN) עם פרופס ועם שחקנים אחרים שהופיעו תכופות בשל מי השורה הזאת בכלל.
ביולי 2012 הופיע פרופס בתוכנית האימפרוביזציה של "ABC "Trust Us with Your Life.
בנובמבר 2011, פרופס עשה שבוע בMS Freedom of the Seas של הרויאל קאריביאן אינטרנשיונל, עם סיור השייט של Lewis Black Comedy.
הוא הופיע בכל שבוע הסטנד-אפ עם אמנים נוספים, שכלל פודקאסט חי של שעה מול כל הקהל שלו.
פרופס ביצע את מופע הסטנד-אפ שלו ברחבי הממלכה המאוחדת, יבשת אירופה, אוסטרליה וניו זילנד.
הקרדיטים האחרים שלו כוללים הנחיה של השעשועון "Space Cadets", שעשועון קומי-מדע בדיוני מאמצע שנות ה-90 בערוץ 4 הבריטי, שבו הופיעו קרייג צ'ארלס (דייב ליסטר מננס אדום (סדרת טלוויזיה)) וביל ביילי, ובתוכנית "Mock the Week" של הBBC Two.
מאוחר יותר הוא יקליט רמזים בווידאו עבור שני פרקים של ג'פורדי ב-2000 ו-2001. בנוסף למופעי הסטנד-אפ והאלתור שלו, פרופס ביצע עבודת דיבוב לסרטים ותוכניות טלוויזיה שונות, כולל סרטו של טים ברטון הסיוט שלפני חג המולד, והמיני-סדרה סטריפרלה ("Stripperella") ביחד עם פמלה אנדרסון.
פרופס דיבב את קולו של בוב בגרסה האמריקאית של סדרת הטלוויזיה בוב הבנאי במשך חמש העונות של Project Build It.
הוא גם דיבב בסרט ההנפשה אחי הדוב משנת 2003 כקולו של אחד מדובי האהבה, ודיבב את קולו של הקריפטוגרף בסרט אסטריקס והוויקינגים משנת 2006. פרופס מעורב בTurner Classic Movies מאש שנת 2013, והופיע בכמה מהפודקאסטים של הרשת ובאופן אישי באירועים פומביים.
בשנת 2016, הוא הופיע כמגיש טלוויזיה עבור TCM, והציג סרטי קומדיה של האחים מרקס ו-Wheeler & Woolsey.
פרופס היה מעורב גם בזיכיון של מלחמת הכוכבים.
הוא שיחק את תפקידו של פוד (fode) במלחמת הכוכבים - פרק 1: אימת הפנטום.
מאוחר יותר הוא יעבוד עם היקום המורחב (Expanded universe) וחזר על תפקידו כ-Fode במשחק הווידאו Star Wars Episode I: Racer ועיבוד משחק הווידאו של Star Wars Episode I: The Phantom Menace, והוא היה כוכב אורח במלחמת הכוכבים: מלחמת המשובטים (סדרת טלוויזיה, 2008) בתור טל מאריק.
ב-2018, פרופס דיבב את קולו של ג'ק סיוורק במלחמת הכוכבים: התנגדות.
פרופס הופיע כאורח בתוכנית האירוח של ג'ורג' לוקאס "The George Lucas Talk Show" במהלך גיוס התרומות למרתון May the AR Be LI$$ You Arli$$.
מאז 2010, פרופס מנחה פודקאסט בשם "The Smartest Man In The World", לעיתים קרובות יחד עם אשתו ג'ניפר קנאגה, בו הוא מדבר על אירועים אקטואליים, תרבות סלבריטאים וחייו האישיים, בדרך כלל מול קהל חי.
לפני פודקאסט זה, פרופס הנחה פודקאסט בשם "The Greg Proops Experiment".
בשנת 2010, פרופס אירח את Odd News ב-yahoo.com במשך מספר שנים.
זו הייתה תוכנית שבועית שבה הוא סיפר סיפורים מוזרים ומצחיקים מרחבי העולם.
עם זאת, נראה שכולם הוסרו מ-yahoo!
לחלוטין, אפילו קישורים ישירים מאתרים אחרים מביאים אותך לדף המציין שהדף שאתה מחפש כבר לא קיים.
נראה שהסדרה המשיכה בפורמט טקסט ובטוויטר במשך מספר שנים לאחר שפרופס כבר לא היה חלק ממנה.
פרופס סיפק עבודת קריינות בתור הווארד "בוקשוט" הולמס, קריין משחקים יחד עם ג'ון דימאג'יו למשחק "MadWorld" של הנינטנדו Wii.
דימאג'יו ופרופס משחקים כקריינים קומיים בתוכנית משחק אכזרית שתתקיים בעתיד.
פרופס סיפק את קולו של מת'יו בלאק, כתב במשחק הפסיכולוגיה הנשכח, ZombieVille משנת 1997. פרופס דיבב את קולו של פארגוס, ליצן חצר פירומנטי לסדרת המשחקים "Pandemonium!" בפלייסטיישן.
מאוחר יותר הוא דיבב במשחק "Skylanders: Imaginators" מוח ששוחרר על ידי קאוס כדי לעזור לשכלל את פרויקט ה-Domlanders שלו.
גרגוריו אדוארדו קסר הוא פוליטיקאי אמריקאי המכהן מאז 2023 כחבר בית הנבחרים של ארצות הברית מטעם מחוז הקונגרס ה-35 של טקסס.
קודם לכן, כיהן כחבר מועצת העיר אוסטין מטעם המחוז הרביעי מ-2015 עד 2022.
קסר הוא חבר המפלגה הדמוקרטית.
כמו כן, קסר הוא חבר לא מאושר בארגון הפוליטי "הסוציאליסטים הדמוקרטיים של אמריקה".
גרגוריו קסר נולד ביוסטון למהגרים מקסיקנים, והוא קתולי.
לאחר מכן קיבל קסר תואר ראשון במדעי המדינה וחשיבה חברתית מאוניברסיטת וירג'יניה ב-2011. בקולג' הוא החל בפעילות אקטיביסטית, והצטרף לארגון "Students and Workers United for a Living Wage", שקרא לאוניברסיטה לשלם לעובדיה שכר גבוה יותר.
לפני שהתחיל בקריירה פוליטית, עבד קסר כמנהל מדיניות ב"פרויקט הגנת העובדים", שם זכה בהישגים כמו מנוחה והפסקות שתייה לפועלי בניין ודרישות לשכר מחיה.
בשנת 2014, הבחירות למועצת העיר אוסטין נערכו לראשונה במתכונת של מחוזות חד נציגיים במקום בחירות כלליות.
קסר זכה במספר הגבוה ביותר של קולות בבחירות, ונכנס לסיבוב שני מול לורה פרסלי, פעילה נגד הפלרת מי שתייה.
קסר ניצח גם בסיבוב השני, אך פרסלי ערערה על התוצאות, בטענה לאי-סדירות בקלפי.
בשנת 2019, בית המשפט העליון של טקסס דחה את הערעור הסופי שלה.
בשנת 2016, נבחר קסר מחדש למועצת העיר אוסטין באותן בחירות בהן נבחר דונלד טראמפ לנשיא ארצות הברית.